RECONEIX que un plantejament mundial ha d'implicar una àmplia participació de països per a arribar després de 2012 a un sistema eficaç des del punt de vista mediambiental, econòmicament eficient i socialment equitatiu, i que tingui en compte les responsabilitats comunes però diferenciades i les capacitats respectives; POSA EN RELLEU que els països desenvolupats han de continuar prenent la iniciativa en la mitigació de les emissions de gasos d'efecte d'hivernacle; SUBRATLLA que la UE està aplicant ja el Protocol de Kyoto, i EXHORTA als països desenvolupats que no tinguin intenció de ratificar el Protocol de Kyoto a realitzar esforços comparables durant el primer període de compromís i a participar constructivament en l'estudi conjunt dels passos a seguir després de 2012.